

MĀKSLINIECISKĀS JAUNRADES CENTRS

**PRAKTISKĀS ESTĒTIKAS SKOLA**

Andreja Saharova iela 35, Rīga, LV – 1082, tālrunis 67 474145, e-pasts estets@riga.lv

IEKŠĒJIE NOTEIKUMI

Rīgā

15.11.2021. Nr. BJCPES – 21- 5 -nts

**Kārtība, kādā tiek nodrošinātas Covid-19 infekcijas izplatības ierobežošanas prasības MJC “Praktiskās estētikas skola”.**

Izdoti saskaņā ar Ministru kabineta 2021.gada 28.septembra noteikumu Nr.662 “Epidemioloģiskās drošības pasākumi Covid-19 infekcijas izplatības ierobežošanai”113.1. apakšpunktu un MK 2021.gada 09.oktobra rīkojumu Nr.720 “Par ārkārtējās situācijas izsludināšanu” 5.3.,5.4. un 5.7.apakšpunktu.

1. Mācību procesa norises nosacījumi.
	1. **Pedagogi** var strādāt ar sadarbspējīgu sertifikātu, kas apliecina vakcinēšanos vai pārslimošanu. Līdz 2021.gada 15.novembrim (vai līdz 11.janvārim) izglītības iestādes darbinieki, kuriem nav vakcinācijas vai pārslimošanas sertifikāta, savus darba pienākumus var veikt, uzrādot par personīgajiem līdzekļiem veiktu testēšanas sertifikātu. Pedagogi, kuri neplāno vakcinēties, tiek atstādināti no darba.
	2. **Izglītojamie** var apmeklēt pulciņu nodarbības individuāli, iepriekš sazinoties ar pedagogu.
	3. Skolas vecuma bērniem jāuzrāda pedagogam skolā veikta siekalu testa apliecinājums vai sadarbspējīgs sertifikāts.
	4. Vienlaikus vienā grupā var nodarboties vairāki audzēkņi:
		* ar sadarbspējīgu sertifikātu,
		* vienas mājsaimniecības locekļi.
	5. Pirmskolas vecuma audzēkņiem nav jāveic siekalu testi.
	6. **Sporta nodarbībās** ārtelpās var piedalīties 20 cilvēki ar sadarbspējīgiem sertifikātiem.
	7. Iekštelpās 20 cilvēki ar sadarbspējīgiem sertifikātiem, vienai personai jānodrošina ne mazāk kā 15 m2 no treniņa norises telpas platības. Ģērbtuvju aizpildījums – 25 procenti. Audzēkņi bez sertifikātiem var nodarboties individuāli, izņemot vienas mājsaimniecības locekļus.
2. Epidemioloģiskās drošības pasākumi iestādē.
	1. Atbildīgās personas par epidemioloģisko drošību:

Anita Krastiņa – medmāsa;

Guntis Pētersons – direktors;

Jana Šķerberga – direktora vietniece izglītības jomā;

Dace Krūmiņliepa – direktora vietniece izglītības jomā.

* 1. Iestādes telpās esošo apmeklētāju pienākumi:
		+ obligāta sejas masku valkāšana pedagogiem un audzēkņiem, izņemot pirmskolas vecuma bērnus,
		+ sporta, deju, vokālajās un instrumentu spēles nodarbībās drīkst nelietot masku,
		+ pirmskolas vecuma audzēkņu vecāki vai pavadošās personas drīkst uzturēties iestādes telpās, uzrādot sadarbspējīgu sertifikātu vai 72 stundas derīgu negatīva siekalu testa apliecinājumu,
		+ katrā nodarbībā pedagogiem jāveic audzēkņu reģistrācija un testēšanas rezultātu pārbaude. Darba dienas beigās saraksti jāievieto slēgtā pastkastītē pie dežūrposteņa.
		+ pirms nodarbību sākuma pulciņu vadītājiem jāiesniedz skolas dežurantam audzēkņu saraksts ar norādītu ierašanās laiku.
1. Higiēnas prasību ievērošana:
* roku dezinfekcija un mazgāšana,
* 2 m distances ievērošana, pārvietojoties pa gaiteņiem,
* regulāra telpu vēdināšana saskaņā ar grafiku,
* sejas masku lietošana,
* atbildīgo personu norādījumu ievērošana,
* apmeklētāju plūsmu nepārklāšanās.
1. Iekšējās kontroles sistēma epidemioloģiskās drošības pasākumu īstenošanai.
	1. Kontroles sistēma paredz sekojošu parametru monitorēšanu:
		* apmeklētāju sadarbspējīgo sertifikātu verificēšana,
		* skolēnu testu rezultātu kontrole,
		* audzēkņu ierašanās saskaņā ar pedagogu iesniegtajiem grafikiem,
		* audzēkņu plūsmas kontrole,
		* apmeklētāju higiēnas prasību izpilde,
		* sejas masku nēsāšana.
	2. Dežūrējošajam administrācijas pārstāvim regulāri fiksēt novērojumus speciāli izveidotā žurnālā.

Iekšējie noteikumi stājās spēkā ar 2021.gada 15.novembri.

Atzīt par spēku zaudējušu 11.10.2021. BJCPES-21-4-nts Iekšējos noteikumus “Kārtība, kādā tiek nodrošinātas Covid-19 infekcijas izplatības ierobežošanas prasības MJC “Praktiskās estētikas skola”.

Direktors G. Pētersons

Krūmiņliepa 67474143